и аеронавигационна информация, е:
 а)
 уведомен за и прилага следното:
 (1)
 изискванията относно аеронавигационните информационни продукти и аеронавигационното информационно обслужване, посочени в раздели 2—5;
 (2)
 периодите на актуализация, приложими за издаването на изменения на АИП и допълнения към АИП в областите, за които предоставя аеронавигационни данни или аеронавигационна информация;
 б)
 подходящо обучен, компетентен и оправомощен за работата, която се изисква да върши.
 ПОДЧАСТ Б — ДОПЪЛНИТЕЛНИ ТЕХНИЧЕСКИ ИЗИСКВАНИЯ ЗА ДОСТАВЧИЦИТЕ НА АЕРОНАВИГАЦИОННО ИНФОРМАЦИОННО ОБСЛУЖВАНЕ (AIS.TR)
 РАЗДЕЛ 2 — УПРАВЛЕНИЕ НА КАЧЕСТВОТО НА ДАННИТЕ
 AIS.TR.200 Общи положения
 а)
 Точността на аеронавигационните данни съответства на указаната в каталога на аеронавигационните данни, изложен в допълнение 1 към приложение III (Част ATM/ANS.OR).
 б)
 Разрешаващата способност на аеронавигационните данни следва да е съизмерима с действителната точност на данните.
 в)
 Интегритетът на аеронавигационните данни следва да бъде запазен. Въз основа на класификацията на интегритета, посочена в каталога на аеронавигационните данни, се въвеждат процедури, с които се гарантира, че:
 (1)
 при рутинни данни — се избягва увреждане на данните в процеса на тяхната обработка;
 (2)
 при съществени данни — не се допуска увреждане на нито един етап от целия процес и се въвеждат допълнителни процеси, ако е необходимо, за справяне с потенциални рискове в цялостната архитектура на системата с оглед по-нататъшно осигуряване на интегритета на данните на това ниво;
 (3)
 при критични данни — не се допуска увреждане на нито един етап от целия процес и се въвеждат допълнителни процеси за осигуряване на интегритета, за да се смекчат напълно ефектите от неизправности, определени като потенциални рискове за интегритета на данните чрез задълбочен анализ на цялостната архитектура на системата.
 г)
 Осигурява се проследимост на аеронавигационните данни.
 д)
 Осигурява се навременно предоставяне на аеронавигационни данни наред с евентуални ограничения в периода на валидност на данните.
 е)
 Гарантира се, че аеронавигационните данни са пълни.
 ж)
 Форматът на предоставяните данни трябва да е подходящ, така че да се гарантира, че данните се тълкуват по начин, който съответства на предназначението им.
 AIS.TR.210 Обмен на аеронавигационни данни и аеронавигационна информация
 Освен когато става дума за данни за терена, форматът за обмен на аеронавигационни данни:
 а)
 позволява обмен на данни както за отделни характеристики, така и за набори от характеристики;
 б)
 позволява обмен на информация относно изходните параметри в резултат на постоянни промени;
 в)
 следва структура, която отговаря на субектите и характеристиките от каталога на аеронавигационните данни, и осигурява съответствие между формата за обмен и каталога на аеронавигационните данни.
 AIS.TR.220 Проверка
 а)
 Проверката има за цел да се гарантира, че:
 (1)
 аеронавигационните данни се получават без увреждане;
 (2)
 обработването им не създава предпоставки за увреждане.
 б)
 Аеронавигационните данни и аеронавигационната информация, които се въвеждат ръчно, подлежат на независима проверка за откриване на евентуални грешки при въвеждането.
 AIS.TR.225 Метаданни
 Събираните метаданни включват най-малко:
 а)
 идентичността на организациите или субектите, извършващи каквито и да било действия, свързани с изготвяне, предаване или обработка на аеронавигационни данни;
 б)
 извършените действия;
 в)
 датата и часа на извършване на всяко действие.
 AIS.TR.235 Докладване, измерване и отстраняване на грешки
 Механизмите за докладване, измерване и отстраняване на грешките гарантират, че:
 а)
 проблеми,